Šo järv
Šo järv (valgevene keeles Возера Шо, vene keeles Шо) on järv Valgevenes Viciebski oblastis Hłybokaje rajoonis. Järv asub merepinnast 171,7 meetri kõrgusel. Järve voolab oja Valgevene sügavaimast järvest – Doŭhaje järvest. Šo järve valgla on 110 km². Kaldajoone pikkus on 12,4 kilomeetrit. Kaldad on madalad ja soostunud, kohati liivased, kohati aga turbased. Põhi on kalda lähedal liivane, kaugemal aga kaetud sapropeeliga. Veetaimestik kasvab terves Šo järves. Kaladest elavad Šo järves ahven, haug, linask, koger ja särg.